ક્રિસ્ટોફર કોલંબસ દ્વારા અમેરિકા ખંડ શોધ્યા બાદ ૧૧૬ વર્ષે ૧૬૦૭ માં અમેરિકામાં ફરી માનવ પગલાંનો આરંભ થયો. વર્જીન ક્વિન એલિઝાબેથનાં નામ ઉપરથી આવેલી”વર્જિનિયા લંડન કંપની” યુરોપની બહાર નવી નવી ભૂમિઑ શોધવા તત્પર થઈ ચૂકી હતી અને આ નવી ભૂમિને શોધીને વસાવવા માટે તેણે માણસો હાયર કરવાનું ચાલું કર્યું. આ સમયે બ્રિટનનાં કિંગ જેમ્સથી નારાજ થઈ કેટલાક લોકો કિંગથી છૂટા થઈ જવાના ઈરાદા સાથે આ લોકો વર્જિનિયા લંડન કંપની દ્વારા અમેરિકાની ધરતી પર આવનાર આવ્યાં હતાં. બ્રિટનની આ પહેલી વસાહતે જ્યારે અમેરિકાની ધરતી પર આવવાનું નક્કી કર્યું ત્યારે તેમને કિંગ જેમ્સનો કોઈપણ પ્રકારનો હસ્તક્ષેપ જોઈતો ન હતો પરંતુ એ વાત અલગ છે કે આ નવી ધરતી પર વસવાટ કરવા માટે ઘણા વર્ષો સુધી તેમને બ્રિટન ઉપર જ આધાર રાખવો પડ્યો હતો. જ્યારે બ્રિટનથી વસાહતીઓ આવ્યાં ત્યારે આજ સમયે સ્પેનથી પણ અમુક લોકો બે શીપ દ્વારા આવેલા. સ્પેનથી આવેલ સ્પેનીશ લોકોએ અમેરિકાના મેસેચ્યુસેટસનાં દરિયાકિનારે ઉતરાણ કર્યું જ્યારે બ્રિટનથી આવેલ બ્રિટિશ લોકોએ વર્જિનિયાનાં (આજે) ચેઝાપિક બે નાં કિનારે ઉતરણ કર્યું. આમ ૧૬૦૭ ની સાલ અને મે મહિનો બબ્બે વસાહતો માટે અમેરિકન ઇતિહાસમાં સમાઈ ગયો. મેસેચ્યુસેટસ અને વર્જિનિયાનાં આ લોકો “ફર્સ્ટ સેટલમેંન્ટ” તરીકે ઓળખાયા, પરંતુ આ બંને વસાહતીઓમાં વર્જિનિયાનાં અખાતને કિનારે ઉતરેલા બ્રિટિશ લોકોને કારણે આધુનિક અમેરિકાનાં પાયા ઘડાયા હોવાથી વર્જિનિયાનું નામ અમેરિકન ઈતિહાસમાં વધુ લખાયું.